ประกาศ บริษัท ไปรษณีย์ไทย จำกัดประกาศ บริษัทไปรษณีย์ไทย จำกัดเรื่องโครงสร้างองค์กร อำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสาร[๑] เพื่อให้ผู้ใช้บริการรวมถึงประชาชนทั่วไปสามารถเข้าถึงข้อมูลข่าวสารและติดต่อขอรับบริการจากรัฐวิสาหกิจได้ดังเจตนารมณ์ของกฎหมายตามพระราชบัญญัติข้อมูลข่าวสารของราชการพ.ศ. ๒๕๔๐ ให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินการต่าง ๆของรัฐวิสาหกิจ มีความเข้าใจถึง ระบบการดำเนินการต่าง ๆ รวมทั้งรับรู้สิทธิและหน้าที่ของตน จึงสมควรประกาศโครงสร้างองค์กร อำนาจ หน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสารของบริษัท ไปรษณีย์ไทย จำกัด ไว้ ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ ๑ตุลาคม ๒๕๕๘ เป็นต้นไปข้อ ๒ โครงสร้างองค์กรบริษัท ไปรษณีย์ไทย จำกัด ให้แบ่งหน่วยงานและหน้าที่ ความรับผิดชอบของหน่วยงานดังนี้๒.๑ หน่วยงานขึ้นตรงกรรมการผู้จัดการใหญ่๒.๑.๑ สำนักกรรมการผู้จัดการใหญ่๒.๑.๑.๑ ฝ่ายเลขานุการ๒.๑.๑.๒ ฝ่ายงานบริหารกลาง๒.๑.๑.๓ ฝ่ายสื่อสารองค์กร๒.๑.๒ ฝ่ายความปลอดภัย อาชีวอนามัย และสภาพแวดล้อมในการทำงาน๒.๒ สำนักตรวจสอบภายใน๒.๒.๑ ฝ่ายพัฒนางานตรวจสอบ๒.๒.๒ ฝ่ายปฏิบัติงานตรวจสอบ ๑๒.๒.๓ ฝ่ายปฏิบัติงานตรวจสอบ ๒๒.๓ สายงานเทคโนโลยีสารสนเทศ๒.๓.๑ ฝ่ายพัฒนาระบบเทคโนโลยีสารสนเทศ๒.๓.๒ ฝ่ายปฏิบัติการคอมพิวเตอร์และเครือข่าย๒.๓.๓ ฝ่ายควบคุมบำรุงอุปกรณ์คอมพิวเตอร์๒.๔ สายงานพัฒนาธุรกิจ๒.๔.๑ ฝ่ายกลยุทธ์๒.๔.๒ ฝ่ายบริหารความเสี่ยง๒.๔.๓ ฝ่ายระบบการควบคุมภายใน๒.๔.๔ ฝ่ายพัฒนาธุรกิจในประเทศ๒.๔.๕ ฝ่ายพัฒนาธุรกิจระหว่างประเทศ๒.๕ สายงานการตลาด๒.๕.๑ ฝ่ายตลาดสื่อสาร๒.๕.๒ ฝ่ายตลาดขนส่ง๒.๕.๓ ฝ่ายตลาดการเงินและค้าปลีก๒.๕.๔ ฝ่ายตลาดตราไปรษณียากร๒.๕.๕ ฝ่ายลูกค้าสัมพันธ์๒.๖ สายงานบุคคล๒.๖.๑ ฝ่ายทรัพยากรบุคคล๒.๖.๒ ฝ่ายพัฒนาบุคลากร๒.๖.๓ ฝ่ายวินัยและสอบสวน๒.๖.๔ ฝ่ายสวัสดิการและแรงงานสัมพันธ์๒.๖.๕ ฝ่ายสุขภาพและอนามัย๒.๗ สายงานอำนวยการและบริหารทรัพย์สิน๒.๗.๑ ฝ่ายจัดหาและคลังพัสดุ๒.๗.๒ ฝ่ายก่อสร้างและบำรุงรักษา๒.๗.๓ ฝ่ายบริหารที่ดินและอาคาร๒.๗.๔ ฝ่ายกฎหมาย๒.๘ สายงานการเงินและบัญชี๒.๘.๑ ฝ่ายงบประมาณ๒.๘.๒ ฝ่ายการเงิน๒.๘.๓ ฝ่ายการบัญชี๒.๘.๔ ฝ่ายวิเคราะห์ต้นทุน๒.๘.๕ ฝ่ายบัญชีย่อยบริการ๒.๙ สายงานระบบปฏิบัติการ๒.๙.๑ ฝ่ายจัดระบบบริการ๒.๙.๒ ฝ่ายพัฒนาเครือข่าย๒.๙.๓ ฝ่ายควบคุมคุณภาพ๒.๙.๔ ฝ่ายบริการลูกค้าธุรกิจ๒.๙.๕ ฝ่ายบริการสินค้าไปรษณีย์๒.๙.๖ ฝ่ายเครื่องจักรและอุปกรณ์๒.๙.๗ ฝ่ายจัดระบบศูนย์ไปรษณีย์๒.๙.๘ ฝ่ายยานพาหนะขนส่ง๒.๑๐ สายงานปฏิบัติการนครหลวง๒.๑๐.๑ สำนักงานไปรษณีย์นครหลวงเหนือ๒.๑๐.๒ สำนักงานไปรษณีย์นครหลวงใต้๒.๑๐.๓ สำนักงานศูนย์ไปรษณีย์นครหลวง๒.๑๑ สายงานปฏิบัติการภูมิภาค๒.๑๑.๑ ด้านปฏิบัติการภูมิภาค ๑๒.๑๑.๑.๑ สำนักงานไปรษณีย์เขต ๑๒.๑๑.๑.๒ สำนักงานไปรษณีย์เขต ๒๒.๑๑.๑.๓ สำนักงานไปรษณีย์เขต ๗๒.๑๑.๑.๔ สำนักงานไปรษณีย์เขต ๘๒.๑๑.๑.๕ สำนักงานไปรษณีย์เขต ๙๒.๑๑.๒ ด้านปฏิบัติการภูมิภาค ๒๒.๑๑.๒.๑ สำนักงานไปรษณีย์เขต ๓๒.๑๑.๒.๒ สำนักงานไปรษณีย์เขต ๔๒.๑๑.๒.๓ สำนักงานไปรษณีย์เขต ๕๒.๑๑.๒.๔ สำนักงานไปรษณีย์เขต ๖๒.๑๑.๒.๕ สำนักงานไปรษณีย์เขต ๑๐ข้อ ๓ ให้สายงานด้านสำนักและฝ่าย/สำนักงาน ต่าง ๆ ของบริษัท ไปรษณีย์ไทย จำกัดมีหน้าที่ความรับผิดชอบดังนี้๓.๑ สำนักกรรมการผู้จัดการใหญ่มีหน้าที่ความรับผิดชอบเกี่ยวกับงานเลขานุการทั้งในและต่างประเทศงานธุรการ งานสารบรรณของบริษัท งานการประชุมของคณะกรรมการบริษัทและของคณะผู้บริหารการประสานงาน และอำนวยความสะดวกด้านการติดต่อกับต่างประเทศ งานสื่อสารองค์กรงานรักษาความปลอดภัย อาชีวอนามัย และสภาพแวดล้อมในการทำงาน และงานอำนวยการทั่วไป๓.๑.๑ ฝ่ายเลขานุการมีหน้าที่ความรับผิดชอบเกี่ยวกับงานเลขานุการของคณะผู้บริหารระดับสูงรวมทั้งงานธุรการ งานสารบรรณของบริษัทและงานตรวจสอบเรื่องร้องเรียนงานการประชุมคณะกรรมการบริษัทและของคณะผู้บริหารการประสานงานกับหน่วยงานภายนอกในเรื่องการประชุมต่าง ๆภายในประเทศและติดต่อประสานงานหน่วยงานต่างประเทศในการเดินทางไปประชุมและดูงานของผู้บริหาร/พนักงานและกรณีเจ้าหน้าที่ต่างประเทศเดินทางมาดูงานหรือปฏิบัติงานในประเทศรวมทั้งการติดต่อกับต่างประเทศโดยทั่วไปของบริษัท ตลอดจนงานอื่น ๆตามที่ได้รับมอบหมาย๓.๑.๒ ฝ่ายงานบริหารกลางมีหน้าที่ความรับผิดชอบเกี่ยวกับงานธุรการงานควบคุมดูแลอาคารและจัดเตรียมงานพิธีการต่าง ๆ งานสถานที่และภูมิทัศน์ และงานอื่นๆ ที่มิได้อยู่ในความรับผิดชอบของหน่วยงานใดหน่วยงานหนึ่งโดยเฉพาะ ตลอดจนงานอื่น ๆตามที่ได้รับมอบหมาย๓.๑.๓ ฝ่ายสื่อสารองค์กรมีหน้าที่ความรับผิดชอบเกี่ยวกับการสื่อสารองค์กรทั้งภายในและภายนอกเพื่อสร้างความเข้าใจอันดีและความสัมพันธ์ที่ดีต่อสาธารณชน กลุ่มเป้าหมาย สื่อมวลชนพนักงานและลูกจ้าง การกำกับดูแลและส่งเสริมการสร้างแบรนด์ให้องค์กรเข้มแข็งควบคุมการใช้ตราสัญลักษณ์ การกำหนดและดำเนินกลยุทธ์การเผยแพร่ข้อมูลข่าวสารของบริการและสินค้าเพื่อบรรลุเป้าหมายทางการตลาดรวมทั้งสร้างการรับรู้ความเชื่อมั่นต่อบริการและสินค้าของบริษัท พร้อมวิเคราะห์วิจัย ติดตาม ประเมินผลการรับรู้และความพึงพอใจของลูกค้า ประชาชนต่อภาพลักษณ์และการให้บริการ รวมถึงการแสดงความรับผิดชอบต่อสังคม (CSR) ตลอดจนงานอื่น ๆ ตามที่ได้รับมอบหมาย๓.๑.๔ ฝ่ายความปลอดภัย อาชีวอนามัย และสภาพแวดล้อมในการทำงานมีหน้าที่บริหารจัดการด้านกฎหมายแรงงานกฎหมายอื่นในส่วนที่เกี่ยวข้องกับความปลอดภัย อาชีวอนามัยและสภาพแวดล้อมในการทำงาน งานรักษาความปลอดภัยวางแผนการดำเนินงานบริหารความเสี่ยงในส่วนของความปลอดภัย อาชีวอนามัยและสภาพแวดล้อม ในการทำงาน จัดทำคำสั่ง ระเบียบ ประกาศ คู่มือและมาตรฐานว่าด้วยความปลอดภัยในการทำงาน ส่งเสริม สนับสนุนด้านวิชาการเกี่ยวกับการปฏิบัติงาน ตรวจประเมินความปลอดภัยในการทำงาน งานกิจกรรม ๕ส ของบริษัท การรักษาความปลอดภัย รับแจ้งและรายงานเหตุการณ์สำคัญที่เกิดขึ้นกับหน่วยงานของบริษัท รวมทั้งติดตาม และรายงานผลการดำเนินงาน ตลอดจนงานอื่น ๆตามที่ได้รับมอบหมาย๓.๒ สำนักตรวจสอบภายในมีหน้าที่ความรับผิดชอบในการตรวจสอบภายในทุกหน่วยงานของบริษัทไปรษณีย์ไทย จำกัดการบริการให้คำปรึกษาและการบริการให้ความเชื่อมั่นอย่างเที่ยงธรรมและเป็นอิสระสนับสนุนให้มีการปรับปรุงกระบวนการกำกับดูแลการจัดการความเสี่ยงและการควบคุมส่งเสริมให้มีจริยธรรมและคุณค่าที่เหมาะสมภายในองค์กรการตรวจสอบภายในครอบคลุมในเรื่องความเชื่อถือได้และความถูกต้องของข้อมูลทางการเงินและการปฏิบัติงานความมีประสิทธิผล และประสิทธิภาพของการปฏิบัติงาน ความปลอดภัยของสินทรัพย์การปฏิบัติตามกฎหมาย ระเบียบ ข้อบังคับ และสัญญาดำเนินการให้มีการประเมินและปรับปรุงคุณภาพของงานตรวจสอบพัฒนาบุคลากรด้านการตรวจสอบ สอบทานความเพียงพอและความเหมาะสม อย่างต่อเนื่องประชุมหารือกับผู้สอบบัญชีภายนอก ตลอดจนการปฏิบัติงานร่วมกับคณะกรรมการตรวจสอบเพื่อสนับสนุนการปฏิบัติหน้าที่ของคณะกรรมการตรวจสอบให้บรรลุเป้าหมายอย่างเหมาะสม๓.๒.๑ ฝ่ายพัฒนางานตรวจสอบมีหน้าที่ความรับผิดชอบในการจัดให้มีการพัฒนาบุคลากรด้านการตรวจสอบอย่างต่อเนื่องทั้งหลักสูตรภายในและหลักสูตรภายนอก ช่วยหัวหน้าหน่วยตรวจสอบภายใน ติดตามการปฏิบัติงานด้านการตรวจสอบวางกลยุทธ์การตรวจสอบในภาพรวมสำหรับ ๓ - ๕ ปีให้สอดคล้องกับวัตถุประสงค์และความเสี่ยงที่สำคัญ ของบริษัท ไปรษณีย์ไทย จำกัดจัดให้มีการประเมินคุณภาพ รักษาและปรับปรุงคุณภาพของกิจกรรมการตรวจสอบติดตามประสิทธิผลของการดำเนินงานตามแผนการตรวจสอบของทุกฝ่ายอย่างต่อเนื่องและรายงานผลต่อบริษัท ไปรษณีย์ไทย จำกัด และคณะกรรมการตรวจสอบ ดูแลให้มีความเพียงพอเหมาะสมของทรัพยากร ด้านการตรวจสอบภายในรวมทั้งกำหนดแนวทางการสรรหาอย่างเหมาะสม รวบรวม และจัดเก็บสถิติข้อมูลเพื่อประโยชน์ทางการบริหารงานและการดำเนินงานตรวจสอบติดต่อประสานงานกับคณะกรรมการตรวจสอบ ฝ่ายบริหาร หน่วยงานกำกับดูแลและผู้สอบบัญชีภายนอก เพื่อประโยชน์แก่งานตรวจสอบ จัดทำระเบียบปฏิบัติงาน กฎบัตรคู่มือการปฏิบัติงาน และดำเนินการเกี่ยวกับงานวิชาการต่าง ๆตรวจสอบกรณีได้รับเรื่องร้องเรียนเพื่อค้นหาสาเหตุข้อเท็จจริงตลอดจนช่วยปฏิบัติงานในหน้าที่เลขานุการคณะกรรมการตรวจสอบบริษัทไปรษณีย์ไทย จำกัด ตลอดจนงานอื่น ๆ ตามที่ได้รับมอบหมาย๓.๒.๒ ฝ่ายปฏิบัติงานตรวจสอบ ๑มีหน้าที่ความรับผิดชอบในการให้คำปรึกษาบริการให้คำปรึกษาที่เกี่ยวข้องโดยลักษณะงานและขอบเขตของงานรวมทั้งบริการให้ความเชื่อมั่นด้วยการตรวจสอบหลักฐานต่าง ๆ อย่างเที่ยงธรรมเพื่อนำมาประเมินผลอย่างเป็นอิสระ ในกระบวนการกำกับดูแล การจัดการความเสี่ยงและการควบคุมการตรวจสอบครอบคลุมในเรื่องความเชื่อถือได้และความถูกต้องของข้อมูลทางการเงินและการปฏิบัติงานความมีประสิทธิผลและประสิทธิภาพของการปฏิบัติงาน ความปลอดภัยของสินทรัพย์การปฏิบัติตามกฎหมาย ระเบียบ ข้อบังคับและสัญญาโดยปฏิบัติงานด้วยความระมัดระวังรอบคอบตามมาตรฐานวิชาชีพและเยี่ยงผู้ประกอบวิชาชีพ ประเภทของการตรวจสอบครอบคลุมการตรวจสอบการดำเนินงานการตรวจสอบผลการปฏิบัติงาน การตรวจสอบการปฏิบัติตามกฎระเบียบ การตรวจสอบทางการเงินและการตรวจสอบระบบสารสนเทศ ดำเนินงานตามกระบวนการตรวจสอบจัดทำปฏิทินการปฏิบัติงานและจัดทำผลการดำเนินงานประจำปี ตลอดจนงานอื่น ๆตามที่ได้รับมอบหมายรับผิดชอบในการตรวจสอบฝ่าย/สำนักงานและที่ทำการในสังกัดสำนักงานไปรษณีย์นครหลวงเหนือสำนักงานไปรษณีย์เขต ๑ สำนักงานไปรษณีย์เขต ๒ สำนักงานไปรษณีย์เขต ๗สำนักงานไปรษณีย์เขต ๘ และสำนักงานไปรษณีย์เขต ๙๓.๒.๓ ฝ่ายปฏิบัติงานตรวจสอบ ๒มีหน้าที่ความรับผิดชอบในการให้คำปรึกษา บริการให้คำปรึกษาที่เกี่ยวข้องโดยลักษณะงานและขอบเขตของงานรวมทั้งบริการให้ความเชื่อมั่นด้วยการตรวจสอบหลักฐานต่าง ๆ อย่างเที่ยงธรรมเพื่อนำมาประเมินผลอย่างเป็นอิสระในกระบวนการกำกับดูแล การจัดการความเสี่ยงและการควบคุม การตรวจสอบครอบคลุมในเรื่องความเชื่อถือได้และความถูกต้องของข้อมูลทางการเงินและการปฏิบัติงานความมีประสิทธิผลและประสิทธิภาพของการปฏิบัติงาน ความปลอดภัยของสินทรัพย์การปฏิบัติตามกฎหมาย ระเบียบ ข้อบังคับและสัญญา โดยปฏิบัติงานด้วยความระมัดระวังรอบคอบตามมาตรฐานวิชาชีพ และเยี่ยงผู้ประกอบวิชาชีพประเภทของการตรวจสอบครอบคลุม การตรวจสอบการดำเนินงาน การตรวจสอบผลการปฏิบัติงานการตรวจสอบการปฏิบัติตามกฎระเบียบ การตรวจสอบทางการเงิน และการตรวจสอบระบบสารสนเทศ(เฉพาะการตรวจสอบการควบคุมทั่วไป) ดำเนินงานตามกระบวนการตรวจสอบจัดทำปฏิทินการปฏิบัติงานและจัดทำผลการดำเนินงานประจำปี ตลอดจนงานอื่น ๆตามที่ได้รับมอบหมายรับผิดชอบในการตรวจสอบฝ่าย/สำนักงานและที่ทำการในสังกัดสำนักงานไปรษณีย์นครหลวงใต้ สำนักงานไปรษณีย์เขต ๓สำนักงานไปรษณีย์เขต ๔ สำนักงานไปรษณีย์เขต ๕ สำนักงานไปรษณีย์เขต ๖และสำนักงานไปรษณีย์เขต ๑๐๓.๓ สายงานเทคโนโลยีสารสนเทศมีหน้าที่ความรับผิดชอบเกี่ยวกับการศึกษา วางแผน ออกแบบ กำหนดมาตรฐานจัดหา บำรุงรักษา บริหารจัดการ และให้บริการด้านเทคโนโลยีสารสนเทศต่าง ๆ ได้แก่ระบบโครงสร้างพื้นฐาน ด้านเทคโนโลยีสารสนเทศ ซอฟแวร์ระบบงานด้านเทคโนโลยีสารสนเทศเครื่องคอมพิวเตอร์และอุปกรณ์ ด้านเทคโนโลยีสารสนเทศรวมถึงลิขสิทธิ์หรือสิทธิ์การใช้งานซอฟแวร์ต่างๆ ที่เกี่ยวข้อง๓.๓.๑ ฝ่ายพัฒนาระบบเทคโนโลยีสารสนเทศมีหน้าที่ความรับผิดชอบเกี่ยวกับแผนแม่บทการพัฒนาเทคโนโลยีสารสนเทศการศึกษา วางแผน ออกแบบ กำหนดมาตรฐาน พัฒนาหรือจัดหา บำรุงรักษาบริหารจัดการเกี่ยวกับซอฟแวร์ระบบงานด้านเทคโนโลยีสารสนเทศรวมถึงลิขสิทธิ์หรือสิทธิ์การใช้งานซอฟแวร์ของระบบต่าง ๆ ที่เกี่ยวข้อง ได้แก่ระบบงานให้บริการ ระบบงานสนับสนุน ระบบข้อมูลสารสนเทศ และระบบงานต่าง ๆให้สอดคล้องกับแผนธุรกิจ ของบริษัท รวมทั้งสนับสนุนและแก้ไขปัญหาด้านเทคนิคที่เกี่ยวข้องตลอดจนงานอื่น ๆ ตามที่ได้รับมอบหมาย๓.๓.๒ ฝ่ายปฏิบัติการคอมพิวเตอร์และเครือข่ายมีหน้าที่ความรับผิดชอบเกี่ยวกับการศึกษา วางแผน ออกแบบ กำหนดมาตรฐานจัดหา บำรุงรักษา บริหารจัดการเกี่ยวกับโครงสร้างพื้นฐานด้านเทคโนโลยีสารสนเทศรวมถึงลิขสิทธิ์หรือสิทธิ์การใช้งานซอฟแวร์ของระบบต่าง ๆ ที่เกี่ยวข้อง ได้แก่ระบบเครือข่าย ระบบ ความปลอดภัย ระบบแม่ข่าย ระบบศูนย์เทคโนโลยีสารสนเทศระบบฐานข้อมูล และระบบโครงสร้างพื้นฐานต่าง ๆ รวมทั้งสนับสนุนและแก้ไขปัญหาด้านเทคนิคที่เกี่ยวข้อง ตลอดจนงานอื่น ๆ ตามที่ได้รับมอบหมาย๓.๓.๓ ฝ่ายควบคุมบำรุงอุปกรณ์คอมพิวเตอร์มีหน้าที่ความรับผิดชอบเกี่ยวกับการศึกษา วางแผน ออกแบบ กำหนดมาตรฐานจัดหาบำรุงรักษา บริหารจัดการเกี่ยวกับเครื่องคอมพิวเตอร์ลูกข่าย อุปกรณ์ต่อพ่วงเครื่องคอมพิวเตอร์สำนักงาน อุปกรณ์สารสนเทศทั่วไป ลิขสิทธิ์หรือสิทธิ์การใช้งานซอฟต์แวร์ต่างๆ ที่เกี่ยวข้อง รวมทั้งรับแจ้งความต้องการใช้บริการเทคโนโลยีสารสนเทศรับแจ้งเหตุขัดข้องและแก้ไขข้อขัดข้องปัญหาการใช้ระบบเคาน์เตอร์ไปรษณีย์อัตโนมัติและงานระบบสารสนเทศเบื้องต้นหรือส่งต่อหน่วยงานที่รับผิดชอบเพื่อแก้ไขปัญหาที่เกิดขึ้น ตลอดจนงานอื่น ๆตามที่ได้รับมอบหมาย๓.๔ สายงานพัฒนาธุรกิจมีหน้าที่ความรับผิดชอบเกี่ยวกับการรวบรวมข้อมูล ศึกษา วิเคราะห์และวิจัยสถานะของกิจการ สภาพแวดล้อมในการดำเนินกิจการ วิวัฒนาการการดำเนินธุรกิจและการเปลี่ยนแปลงปัจจัยแวดล้อมในการดำเนินธุรกิจต่าง ๆ อาทิ สภาพเศรษฐกิจและสังคมนโยบายรัฐ สภาวะ การแข่งขัน ความต้องการบริการและเทคโนโลยีเพื่อกำหนดแนวนโยบายการดำเนินกิจการและทิศทางการพัฒนากิจการตัวชี้วัดและเป้าหมายขององค์กร โอกาสทางธุรกิจ และความเสี่ยงที่สำคัญของบริษัททั้งจากธุรกิจในประเทศและระหว่างประเทศ รวมทั้งผลักดันยุทธศาสตร์องค์กรต่าง ๆดังกล่าวไปสู่การปฏิบัติให้เกิดประสิทธิผล ตลอดจนกำหนดนโยบายและแนวทางการดำเนินงานด้านการกำกับดูแลกิจการ การควบคุมภายใน และการบริหารความเสี่ยงเพื่อควบคุมความเสี่ยงที่สำคัญของบริษัทให้อยู่ในระดับที่ยอมรับได้โดยมุ่งเน้นการพัฒนาบริษัทให้ดำรงอยู่ในฐานะที่เลี้ยงตัวเองได้และสามารถพัฒนากิจการต่อเนื่องไปได้อย่างยั่งยืน๓.๔.๑ ฝ่ายกลยุทธ์มีหน้าที่ความรับผิดชอบเกี่ยวกับการศึกษาวิเคราะห์สถานะของกิจการและสภาพแวดล้อมในการดำเนินกิจการเพื่อนำเสนอทิศทางและแนวนโยบายในการดำเนินงาน และการพัฒนากิจการของบริษัทจัดทำยุทธศาสตร์องค์กรและแผนธุรกิจ กำหนดตัวชี้วัดผลการดำเนินงาน และเป้าหมายในการวัดผลการดำเนินงานตามแผนธุรกิจและผลการดำเนินกิจการในภาพรวมและประสานงานกับหน่วยงานต่าง ๆเพื่อจัดทำและรวบรวมแผนปฏิบัติงานประจำปีที่รองรับการนำยุทธศาสตร์องค์กรไปสู่การปฏิบัติติดตามประเมินผลการปฏิบัติงานตามแผนให้มีความสอดคล้องสัมพันธ์กับทิศทางและแนวนโยบายของบริษัทนโยบายรัฐ และ/หรือหน่วยงานเจ้าสังกัดทบทวนและปรับปรุงกระบวนการวางแผนให้มีประสิทธิภาพและเหมาะสมกับสถานการณ์และการดำเนินกิจการของบริษัทรวมทั้งเผยแพร่ยุทธศาสตร์องค์กร จัดทำรายงานประจำปีและรายงานผลการดำเนินกิจการของบริษัทให้ผู้ที่เกี่ยวข้องรับทราบ ส่งเสริมและสนับสนุนการวิจัยและพัฒนา ตลอดจนงานอื่น ๆ ตามที่ได้รับมอบหมาย๓.๔.๒ ฝ่ายบริหารความเสี่ยงมีหน้าที่ความรับผิดชอบในการกำหนดแนวทางการบริหารความเสี่ยงของบริษัทให้สอดคล้องกับหลักการกำกับดูแลกิจการที่ดีในรัฐวิสาหกิจและพัฒนาระบบการบริหารความเสี่ยงทั่วทั้งองค์กรตามหลักเกณฑ์สากลเพื่อเพิ่มมูลค่าและสร้างสรรค์มูลค่าให้แก่บริษัทโดยจัดให้มีสภาพแวดล้อมภายในองค์กร ที่สนับสนุนการบริหารความเสี่ยงอย่างเหมาะสมกำหนดวัตถุประสงค์ ในการดำเนินงานและระดับความเสี่ยงที่ยอมรับได้รวมทั้งการสร้างกระบวนการในการระบุเหตุการณ์ที่อาจจะเกิดขึ้นและส่งผลกระทบต่อองค์กรการประเมินความเสี่ยงและแนวทางการตอบสนองความเสี่ยงอย่างเป็นระบบและการจัดทำแบบจำลองเพื่อใช้ประกอบการบริหารความเสี่ยง การกำหนดกิจกรรมควบคุมความเสี่ยงและการติดตามประเมินผล การบริหารความเสี่ยงและการรายงานการบริหารจัดการความเสี่ยงที่เหมาะสม เป็นระบบมีพลวัตต่อเนื่องสม่ำเสมอรวมทั้งการพัฒนาระบบสารสนเทศที่สนับสนุนกระบวนการบริหารความเสี่ยงและการบริหารความต่อเนื่องทางธุรกิจให้มีประสิทธิภาพและพัฒนาการเผยแพร่ความรู้แก่บุคลากรทุกระดับในองค์กรเพื่อสร้างวัฒนธรรมการบริหารความเสี่ยงในการปฏิบัติให้เกิดขึ้นในองค์กรตลอดจนงานอื่น ๆ ตามที่ได้รับมอบหมาย๓.๔.๓ ฝ่ายระบบการควบคุมภายในมีหน้าที่ความรับผิดชอบเกี่ยวกับการกำหนดนโยบายและแนวทางการดำเนินงานด้านการกำกับดูแลกิจการที่ดีการจัดวางระบบการประเมินการควบคุมภายในกำหนดแนวทางและกำกับการปฏิบัติตามกฎหมายและกฎเกณฑ์ที่เกี่ยวข้องการบริหารจัดการเพื่อการสร้าง ความโปร่งใสในการดำเนินงานของบริษัทดำเนินการเพื่อการปรับปรุงตามเกณฑ์ระบบประเมินคุณภาพรัฐวิสาหกิจ ตลอดจนงานอื่น ๆตามที่ได้รับมอบหมาย๓.๔.๔ ฝ่ายพัฒนาธุรกิจในประเทศมีหน้าที่ความรับผิดชอบเกี่ยวกับการรวบรวมข้อมูล ศึกษา วิเคราะห์และวิจัยในด้านวิวัฒนาการการดำเนินธุรกิจ เทคโนโลยีสมัยใหม่ความต้องการของผู้ใช้บริการ ที่เปลี่ยนแปลงไป โอกาสทางธุรกิจความพร้อมและศักยภาพของบริษัทสภาวะการแข่งขันและแนวโน้มการเปลี่ยนแปลงปัจจัยแวดล้อมในการดำเนินธุรกิจภายในประเทศที่เกี่ยวข้องกับธุรกิจไปรษณีย์ธุรกิจที่เกี่ยวเนื่องกับธุรกิจไปรษณีย์และธุรกิจอื่นที่สอดคล้องกับการใช้ประโยชน์จากทรัพยากรที่บริษัทมีอยู่เพื่อวางแผนพัฒนาธุรกิจใหม่หรือบริการใหม่รองรับความต้องการบริการภายในประเทศรวมทั้งศึกษา และจัดทำข้อตกลง การร่วมเป็นพันธมิตร ร่วมทุน ร่วมการงานหรือข้อตกลงการใช้ทรัพยากรร่วมกันกับหน่วยงานต่าง ๆ (Synergy) หรือดำเนินการจัดตั้งบริษัทในเครือเพื่อขยายโอกาสในการพัฒนาธุรกิจในประเทศของบริษัทไปยังรูปแบบ ช่องทาง หรือแบบจำลองทางธุรกิจใหม่ๆ ตลอดจนงานอื่น ๆ ตามที่ได้รับมอบหมาย๓.๔.๕ ฝ่ายพัฒนาธุรกิจระหว่างประเทศมีหน้าที่ความรับผิดชอบเกี่ยวกับการรวบรวมข้อมูล ศึกษา วิเคราะห์และวิจัย ในด้านวิวัฒนาการ การดำเนินธุรกิจ เทคโนโลยีสมัยใหม่ ความต้องการของผู้ใช้บริการที่เปลี่ยนแปลงไปโอกาส ทางธุรกิจ ความพร้อมและศักยภาพของบริษัท สภาวะการแข่งขันและแนวโน้มการเปลี่ยนแปลงปัจจัยแวดล้อมในการดำเนินธุรกิจระหว่างประเทศที่เกี่ยวข้องกับธุรกิจไปรษณีย์ธุรกิจที่เกี่ยวเนื่องกับธุรกิจไปรษณีย์ และธุรกิจอื่นที่สอดคล้องกับการใช้ประโยชน์จากทรัพยากรที่บริษัทมีอยู่เพื่อวางแผนพัฒนาธุรกิจใหม่หรือบริการใหม่รองรับความต้องการบริการระหว่างประเทศรวมทั้งศึกษาและจัดทำข้อตกลงการร่วมเป็นพันธมิตร ร่วมทุน ร่วมการงานหรือดำเนินการจัดตั้งบริษัทในเครือ เพื่อขยายโอกาสในการพัฒนาธุรกิจระหว่างประเทศของบริษัทไปยังรูปแบบช่องทาง หรือแบบจำลองทางธุรกิจใหม่ ๆ รวมทั้งศึกษากำหนดท่าทีและประสานงานกับหน่วยงานต่าง ๆที่เกี่ยวข้องเพื่อดำเนินการให้เป็นไปตามข้อตกลงเกี่ยวกับการให้บริการระหว่างประเทศภายใต้กรอบของสหภาพสากลไปรษณีย์และกรอบความร่วมมือระหว่างประเทศอื่นๆ ตลอดจนงานอื่น ๆ ตามที่ได้รับมอบหมาย๓.๕ สายงานการตลาดมีหน้าที่ความรับผิดชอบในการศึกษา วิเคราะห์ วิจัยและรวบรวมข้อมูลเพื่อการตัดสินใจทางการตลาด จัดทำแผนกลยุทธ์ทางการตลาดและติดตามประเมินผลการดำเนินงาน วิเคราะห์โอกาสทางการตลาดในการรักษาระดับรายได้เดิมและการขยายฐานรายได้ของสินค้าและบริการในตลาดสื่อสาร/ขนส่งการเงิน/ค้าปลีกและตราไปรษณียากร สนับสนุนการหารายได้ของเครือข่ายต่าง ๆ ของไปรษณีย์การสร้างความสัมพันธ์กับลูกค้ารายใหญ่ เป็นศูนย์กลางในการรับเรื่องร้องเรียนและให้ข้อมูลสินค้าและบริการ๓.๕.๑ ฝ่ายตลาดสื่อสารมีหน้าที่ความรับผิดชอบในการรวบรวมข้อมูล ศึกษา วิเคราะห์และจัดทำสารสนเทศทางการตลาดเพื่อนำมาจัดทำแผนการตลาดประจำปีของตลาดสื่อสารทั้งในประเทศและระหว่างประเทศโดยใช้ส่วนประสมทางการตลาดที่เหมาะสมโดยดำเนินงานร่วมกับสำนักงานไปรษณีย์เขตและที่ทำการในการกำหนดเครื่องมือทางการตลาดโดยมีวัตถุประสงค์เพื่อส่งเสริมการสร้างรายได้ให้เป็นไปตามเป้าหมายที่บริษัทกำหนดไว้รวมทั้งการประเมินผลกิจกรรมส่งเสริมการตลาดเพื่อนำมาปรับปรุงแผนการตลาดที่เหมาะสมต่อไปตลอดจนงานอื่น ๆ ตามที่ได้รับมอบหมาย๓.๕.๒ ฝ่ายตลาดขนส่งมีหน้าที่ความรับผิดชอบในการรวบรวมข้อมูล ศึกษา วิเคราะห์และจัดทำสารสนเทศทางการตลาดเพื่อนำมาจัดทำแผนการตลาดประจำปีของตลาดขนส่งทั้งในประเทศและระหว่างประเทศโดยใช้ส่วนประสมทางการตลาดที่เหมาะสมโดยดำเนินงานร่วมกับสำนักงานไปรษณีย์เขตและที่ทำการในการกำหนดเครื่องมือทางการตลาดโดยมีวัตถุประสงค์เพื่อส่งเสริมการสร้างรายได้ให้เป็นไปตามเป้าหมายที่บริษัทกำหนดไว้รวมทั้งการประเมินผลกิจกรรมส่งเสริมการตลาดเพื่อนำมาปรับปรุงแผนการตลาดที่เหมาะสมต่อไป ตลอดจนงานอื่น ๆ ตามที่ได้รับมอบหมาย๓.๕.๓ ฝ่ายตลาดการเงินและค้าปลีกมีหน้าที่ความรับผิดชอบเกี่ยวกับการศึกษาและวิเคราะห์แนวโน้มความต้องการของผู้ใช้บริการการเงิน/ผู้ซื้อสินค้าเพื่อชี้แนวทางและโอกาสในการรักษาลูกค้าเดิมและสร้างลูกค้าใหม่ในแต่ละพื้นที่ให้มาซื้อสินค้าและใช้บริการศึกษาแนวทางการใช้ประโยชน์จากเครือข่ายของที่ทำการเพื่อส่งเสริมภาพลักษณ์ของบริษัทในการเป็นSuper Service Center จัดทำข้อมูลสารสนเทศทางการตลาดจัดทำแผน การตลาด แผนสื่อสารการตลาด จัดหาสินค้าไปรษณีย์ สินค้าฝากขายรวมถึงสินค้าตามเทศกาลสำคัญต่าง ๆ มาวางจำหน่าย ณ ที่ทำการไปรษณีย์พิจารณาหาช่องทางการจำหน่ายอื่น ๆ นอกที่ทำการ เช่น ผ่านทาง Mobile, Internet และเครือข่ายค้าปลีกอื่น เป็นต้นกำหนดอัตราค่าบริการ/ราคาขายสินค้า และผลตอบแทนต่าง ๆ ผลิตสื่อหลัก ๆจัดทำฐานข้อมูลลูกค้า ประสานงานกับ THP Contact Center ๑๕๔๕ของบริษัทเพื่อเพิ่มโอกาสในการขายสินค้าและบริการให้เข้าถึงสมาชิกผู้ใช้บริการรวมทั้งทำหน้าที่เจรจา ทำความตกลงกับคู่ค้า/คู่ความร่วมมือ/ผู้รับจ้างผลิตสินค้าตลอดจนงานอื่น ๆ ตามที่ได้รับมอบหมาย๓.๕.๔ ฝ่ายตลาดตราไปรษณียากรมีหน้าที่ความรับผิดชอบเกี่ยวกับตลาดตราไปรษณียากรในการศึกษาวิเคราะห์ วิจัยและรวบรวมข้อมูลเพื่อการตัดสินใจทางการตลาดจัดทำแผนกลยุทธ์ทางการตลาดและติดตามประเมินผล การดำเนินงานการส่งเสริมการสะสมตราไปรษณียากรให้สอดคล้องกับสภาวะทางการตลาด แผนแม่บทและกลยุทธ์หลักของบริษัท วางแผนและดำเนินการเกี่ยวกับการคิดค้น ออกแบบ พัฒนาสินค้ารูปแบบและบริการใหม่ ๆ เกี่ยวกับตราไปรษณียากรและสิ่งเกี่ยวเนื่องพิจารณากำหนดส่วนประสมทางการตลาด ได้แก่ สินค้า/บริการ ช่องทางการจัดจำหน่ายการให้บริการ การส่งเสริมการตลาด การกำหนดราคาจำหน่ายตราไปรษณียากรและสิ่งสะสมและอัตราค่าบริการของสมาชิกบัญชีเงินฝาก/สั่งจองสั่งซื้อ จัดให้มีและสนับสนุนการจัดตั้งพิพิธภัณฑ์และห้องสมุดตราไปรษณียากรทั้งในส่วนกลางและส่วนภูมิภาคให้บริการสมาชิกบัญชีเงินฝากและสั่งจองสั่งซื้อตราไปรษณียากรและสิ่งสะสมทั้งในประเทศและต่างประเทศตลอดจนงานอื่น ๆ ตามที่ได้รับมอบหมาย๓.๕.๕ ฝ่ายลูกค้าสัมพันธ์มีหน้าที่ความรับผิดชอบเกี่ยวกับการจัดทำฐานข้อมูลลูกค้าการสร้างความสัมพันธ์กับลูกค้ารายใหญ่ทั้งในระดับผู้บริหารและระดับปฏิบัติการสำรวจความพึงพอใจและพฤติกรรมการใช้บริการของลูกค้ารวมทั้งการให้ข้อมูลข่าวสารแก่ลูกค้าอย่างสม่ำเสมอ เป็นศูนย์กลางในการรับเรื่องร้องเรียนตอบข้อซักถามเกี่ยวกับบริการ ตลอดจนงานอื่น ๆตามที่ได้รับมอบหมาย๓.๖ สายงานบุคคลมีหน้าที่ความรับผิดชอบเกี่ยวกับการวางแผน ควบคุมการบริหารทรัพยากรบุคคล การพัฒนาบุคลากร การดำเนินการทางวินัยการสอบสวนและการลงโทษทางวินัย การดำเนินการทางแพ่ง ดำเนินการด้านสุขภาพอนามัยด้านเภสัชกรรม ตลอดจนการจัดสวัสดิการ และแรงงานสัมพันธ์๓.๖.๑ ฝ่ายทรัพยากรบุคคลมีหน้าที่ความรับผิดชอบเกี่ยวกับการวิเคราะห์ วางแผนปรับปรุงโครงสร้างอัตรากำลังในภาพรวมการกำหนดหน้าที่ความรับผิดชอบของหน่วยงานและตำแหน่งงาน การสรรหาบุคลากรการแต่งตั้ง โยกย้าย เลื่อนตำแหน่ง การบริหารเงินเดือน/ค่าจ้าง จัดทำข้อมูลบุคลากรดำเนินการเรื่องเครื่องราชอิสริยาภรณ์ การจัดทำระเบียบ ข้อบังคับเกี่ยวกับงานบุคคลการพิจารณาให้ความเห็นทางด้านกฎหมาย ระเบียบ ข้อบังคับ ที่เกี่ยวข้องกับงานบุคคลการประเมินผลการปฏิบัติงาน ตลอดจนงานอื่น ๆ ตามที่ได้รับมอบหมาย๓.๖.๒ ฝ่ายพัฒนาบุคลากรมีหน้าที่ความรับผิดชอบเกี่ยวกับการพัฒนาบุคลากรการให้ความรู้แก่ผู้บริหาร การศึกษาฝึกอบรมแก่ผู้ปฏิบัติงานการจัดส่งผู้ปฏิบัติงานไปศึกษา ฝึกอบรม สัมมนา ในประเทศและต่างประเทศการให้ทุนผู้ปฏิบัติงานไปศึกษาต่อ การลาศึกษาด้วยทุนส่วนตัวการดำเนินงานของโรงเรียนการไปรษณีย์ การส่งเสริมการเรียนรู้ การจัดทำเอกสารวิชาการการให้บริการห้องสมุด การรับนักศึกษา จากสถาบันการศึกษาต่าง ๆ เข้าฝึกงานตลอดจนงานอื่น ๆ ตามที่ได้รับมอบหมาย๓.๖.๓ ฝ่ายวินัยและสอบสวนมีหน้าที่ความรับผิดชอบเกี่ยวกับการดำเนินงานด้านวินัย การสอบสวนการพิจารณาโทษทางวินัย การสอบสวนและดำเนินการทางแพ่ง การอุทธรณ์การศึกษาและติดตามประเมินผล การลงโทษทางวินัย ตลอดจนงานอื่น ๆ ตามที่ได้รับมอบหมาย๓.๖.๔ ฝ่ายสวัสดิการและแรงงานสัมพันธ์มีหน้าที่ความรับผิดชอบเกี่ยวกับการดำเนินงานด้านสวัสดิการการวางแผนและพัฒนาระบบสวัสดิการ การจัดทำและให้คำปรึกษาเกี่ยวกับระเบียบสวัสดิการการดำเนินงานกองทุนสำรองเลี้ยงชีพ กองทุนบำเหน็จ เงินกู้สวัสดิการการใช้สิทธิเบิกค่าเช่าบ้าน การส่งเสริมด้านการกีฬา และสันทนาการการบริการรถรับ-ส่ง การบริการศูนย์อาหาร การฌาปนกิจสงเคราะห์การดำเนินงานแรงงานสัมพันธ์ การคุ้มครองแรงงาน ตลอดจนงานอื่น ๆตามที่ได้รับมอบหมาย๓.๖.๕ ฝ่ายสุขภาพและอนามัยมีหน้าที่ความรับผิดชอบเกี่ยวกับการดำเนินงานด้านการตรวจรักษาทางเวชกรรม ทันตกรรม บำบัดและฟื้นฟูสุขภาพร่างกาย ด้านเภสัชกรรมและเวชภัณฑ์ ตลอดจนงานอื่น ๆ ตามที่ได้รับมอบหมาย๓.๗ สายงานอำนวยการและบริหารทรัพย์สินมีหน้าที่ความรับผิดชอบเกี่ยวกับการบริหารจัดการที่ดินและอาคารการจัดซื้อจัดจ้าง การก่อสร้างปรับปรุงอาคาร ที่ทำการ สำนักงานและการดำเนินการทางด้านกฎหมาย๓.๗.๑ ฝ่ายจัดหาและคลังพัสดุมีหน้าที่ความรับผิดชอบเกี่ยวกับการศึกษา วางแผนและให้การสนับสนุนทางด้านวิชาการเกี่ยวกับการจัดซื้อ/จัดจ้าง ดำเนินการจัดหาวัสดุครุภัณฑ์ ที่ดิน หรืออาคารพร้อมที่ดิน จัดทำและควบคุมการดำเนินการเกี่ยวกับสัญญาซื้อขาย/จ้าง ตรวจสอบเอกสารหลักฐานเพื่อการรับไว้ใช้งานและจ่ายเงินควบคุมวัสดุและเอกสารแบบพิมพ์เพื่อสำรองแก่หน่วยงานต่าง ๆควบคุมจัดระบบบริหารคลังพัสดุและการจัดส่งวัสดุครุภัณฑ์ต่าง ๆให้กับหน่วยงานของบริษัท ตลอดจนงานอื่น ๆ ตามที่ได้รับมอบหมาย๓.๗.๒ ฝ่ายก่อสร้างและบำรุงรักษามีหน้าที่ความรับผิดชอบเกี่ยวกับการสำรวจออกแบบการก่อสร้างการดำเนินการจ้างก่อสร้าง การควบคุมงานก่อสร้าง การปรับปรุงซ่อมแซมอาคารสำนักงานอาคารที่ทำการ บ้านพักของบริษัท ติดตั้ง ซ่อมแซม แก้ไข บำรุงรักษาระบบปรับอากาศระบบไฟฟ้า ระบบประปา ระบบเตือนภัย ระบบระบายน้ำเสีย และเครื่องสุขภัณฑ์งานชุมสายโทรศัพท์ รวมทั้งการจัดทำสัญญาว่าจ้างของหน่วยงานในสำนักงานใหญ่และงานจัดซื้อ/จัดจ้าง ตลอดจนงานอื่น ๆ ตามที่ได้รับมอบหมาย๓.๗.๓ ฝ่ายบริหารที่ดินและอาคารมีหน้าที่ความรับผิดชอบเกี่ยวกับการวางแผน ควบคุม กำกับดูแลและบริหารจัดการที่ดิน และอาคารที่เป็นกรรมสิทธิ์หรืออยู่ในความรับผิดชอบของบริษัทกำหนดหลักเกณฑ์ เงื่อนไข ระเบียบ ข้อบังคับและอัตราผลตอบแทนจากการใช้ประโยชน์ที่ดินและอาคารการดำเนินการในเรื่องที่เกี่ยวข้องกับที่ราชพัสดุ และที่เช่าอื่นการจัดให้มีข้อมูลเกี่ยวกับที่ดินและอาคารที่ครบถ้วนและเป็นปัจจุบัน การดำเนินการจัดประโยชน์ที่ดินและอาคารและออกใบแจ้งหนี้สำหรับลูกค้ารายใหญ่เพื่อให้เกิดรายได้และผลประโยชน์แก่บริษัทตลอดจนงานอื่น ๆ ตามที่ได้รับมอบหมาย๓.๗.๔ ฝ่ายกฎหมายมีหน้าที่ความรับผิดชอบเกี่ยวกับการดำเนินการยกร่างกฎหมาย พิจารณาและให้ความเห็นทางด้านกฎหมายและปัญหาเกี่ยวกับระเบียบ ข้อบังคับ คำสั่งต่าง ๆดำเนินการเกี่ยวกับนิติกรรม สัญญาและข้อตกลงต่าง ๆ ของบริษัท การบริหารสัญญาการควบคุมตรวจสอบและติดตามการดำเนินงานให้เป็นไปตามข้อตกลงในสัญญาของโครงการ/แผนงานตามที่คณะกรรมการบริษัทหรือบริษัทมอบหมายบอกกล่าว ทวงถามและฟ้องร้อง ดำเนินคดีตามกฎหมายดำเนินการสืบหาหลักทรัพย์และบังคับคดี ให้ความช่วยเหลือและเป็นที่ปรึกษาทางกฎหมายแก่ผู้ปฏิบัติงาน ตลอดจนงานอื่น ๆ ตามที่ได้รับมอบหมาย๓.๘ สายงานการเงินและบัญชีมีหน้าที่ความรับผิดชอบเกี่ยวกับการรับ-จ่าย เก็บรักษา ควบคุมและบริหารเงิน ของบริษัท จัดทำบัญชีและงบการเงินของบริษัทจัดทำและวิเคราะห์ต้นทุนบริการต่าง ๆ ควบคุมและจัดทำบัญชีลูกหนี้/เจ้าหนี้บริการต่าง ๆ ตลอดจนการจัดทำงบประมาณเพื่อใช้เป็นกรอบในการบริหารการใช้จ่ายของบริษัท๓.๘.๑ ฝ่ายงบประมาณมีหน้าที่ความรับผิดชอบเกี่ยวกับการศึกษาและวางแผนด้านงบประมาณและการเงินจัดทำงบประมาณของบริษัท ควบคุมการใช้จ่ายและติดตามเร่งรัดการดำเนินงาน ตามงบประมาณวิเคราะห์และประเมินผลการดำเนินงานและการใช้จ่ายงบประมาณวางแผนการดำเนินการเกี่ยวกับการกู้เงินและควบคุมบริหารเงินกู้ ตลอดจนงานอื่น ๆตามที่ได้รับมอบหมาย๓.๘.๒ ฝ่ายการเงินมีหน้าที่ความรับผิดชอบเกี่ยวกับการรับ-จ่าย เก็บรักษา ควบคุมและบริหารตัวเงิน ตรวจสอบเอกสารการจ่ายเงิน ตรวจสอบ คำนวณยอดการเรียกเก็บและสั่งจ่ายค่าส่วนแบ่งไปรษณีย์ระหว่างประเทศ ควบคุมและจัดทำรายการภาษีต่าง ๆและให้คำแนะนำด้านการเงินแก่หน่วยงานของบริษัท ตลอดจนงานอื่น ๆตามที่ได้รับมอบหมาย๓.๘.๓ ฝ่ายการบัญชีมีหน้าที่ความรับผิดชอบเกี่ยวกับการตรวจสอบ ควบคุมและการจัดทำบัญชีงบการเงินการจัดเตรียมและวิเคราะห์ข้อมูลทางด้านบัญชีเพื่อนำเสนอผู้บริหารและหน่วยงานที่เกี่ยวข้อง พัฒนา และปรับปรุงระบบบัญชีให้สะดวกต่อการปฏิบัติและสอดคล้องกับการดำเนินธุรกิจตลอดจนงานอื่นๆ ตามที่ได้รับมอบหมาย๓.๘.๔ ฝ่ายวิเคราะห์ต้นทุนมีหน้าที่ความรับผิดชอบเกี่ยวกับการศึกษาเพื่อกำหนดหลักเกณฑ์การปันส่วนต้นทุนต่าง ๆ ที่เหมาะสมและเป็นมาตรฐาน การตรวจสอบ ควบคุมและการจัดทำบัญชีต้นทุนบริการการดำเนินการปันส่วนต้นทุนและการคำนวณต้นทุนต่อหน่วยของแต่ละบริการวิเคราะห์ต้นทุนเพื่อทำรายงานเสนอผู้บริหารการบันทึกบัญชีแยกประเภทย่อยค่าใช้จ่ายของหน่วยงานต่าง ๆ ตลอดจนงานอื่น ๆตามที่ได้รับมอบหมาย๓.๘.๕ ฝ่ายบัญชีย่อยบริการมีหน้าที่ความรับผิดชอบเกี่ยวกับการตรวจสอบควบคุมข้อมูลและจัดทำบัญชีลูกหนี้/เจ้าหนี้บริการต่าง ๆ ของบริษัท ตลอดจนงานอื่น ๆตามที่ได้รับมอบหมาย๓.๙ สายงานระบบปฏิบัติการมีหน้าที่ความรับผิดชอบเกี่ยวกับการพัฒนาและกำหนดระบบการให้บริการระบบปฏิบัติการไปรษณีย์ บริการการเงินการกำหนดและพัฒนารูปแบบเครือข่ายการให้บริการไปรษณีย์ การกำหนดมาตรฐานบริการมาตรฐานการปฏิบัติงานไปรษณีย์ และบริการการเงิน การกำหนดรูปแบบ อาคารสถานที่วัสดุอุปกรณ์ที่ใช้ในการปฏิบัติงาน จัดส่งตราไปรษณียากรและสิ่งสะสมวิมัยบัตรและสินค้า ที่บริษัทจัดสร้าง การจำหน่ายสินค้าไปรษณีย์และการให้บริการเกี่ยวกับยานพาหนะขนส่ง๓.๙.๑ ฝ่ายจัดระบบบริการมีหน้าที่ความรับผิดชอบเกี่ยวกับการพัฒนาและกำหนดระบบ การให้บริการระบบปฏิบัติการไปรษณีย์และบริการการเงิน นับตั้งแต่การกำหนดระบบการรับฝากการส่งต่อ การนำจ่าย การติดตามตรวจสอบสิ่งของส่งทางไปรษณีย์ บริการการเงินการกำหนดระบบ การบริหารการเงินของที่ทำการ การประสานงานในการให้บริการการเงินตลอดจนงานอื่น ๆ ตามที่ได้รับมอบหมาย๓.๙.๒ ฝ่ายพัฒนาเครือข่ายมีหน้าที่รับผิดชอบเกี่ยวกับการศึกษาและวางแผนในการกำหนด/พัฒนารูปแบบ การจัดตั้ง การย้าย การยุบเลิกการปรับสถานะเครือข่ายการให้บริการไปรษณีย์ของบริษัท เช่นที่ทำการเคาน์เตอร์บริการไปรษณีย์ ที่ทำการไปรษณีย์รถยนต์ ที่ทำการไปรษณีย์อนุญาตร้านไปรษณีย์ไทย ร้านรับรวบรวมและร้านจำหน่ายตราไปรษณียากร ฯลฯให้สอดคล้องกับความต้องการของผู้ใช้บริการในท้องถิ่นแต่ละแห่งรวมทั้งการบริหารจัดการด้านสถิติบริการ ให้มีประสิทธิภาพ ตลอดจนงานอื่น ๆตามที่ได้รับมอบหมาย๓.๙.๓ ฝ่ายควบคุมคุณภาพมีหน้าที่ความรับผิดชอบเกี่ยวกับการกำหนดมาตรฐานบริการ และการตรวจสอบควบคุมคุณภาพบริการ การกำหนดมาตรฐานการปฏิบัติงาน การตรวจสอบและวัดผลการปฏิบัติงานการวางระบบงานและระเบียบปฏิบัติเกี่ยวกับการสอบสวน หรือร้องเรียนเกี่ยวกับบริการการรวบรวมสถิติข้อมูลเกี่ยวกับการสอบสวนบริการการดำเนินการเกี่ยวกับไปรษณียภัณฑ์คืน ตลอดจนงานอื่น ๆ ตามที่ได้รับมอบหมาย๓.๙.๔ ฝ่ายบริการลูกค้าธุรกิจมีหน้าที่ความรับผิดชอบเกี่ยวกับการวิเคราะห์ การกำหนดระบบการให้บริการและระบบปฏิบัติงาน การบริหารจัดการสินค้าให้แก่ลูกค้าตลอดจนให้บริการสำหรับลูกค้าธุรกิจหรือลูกค้าที่มีความจำเป็นต้องได้รับการจัดบริการให้เป็นกรณีพิเศษเฉพาะรายซึ่งนอกเหนือจากบริการตามปกติ รวมทั้งการติดตาม/ประสานงานและดูแลลูกค้าธุรกิจองค์กรตลอดจนงานอื่น ๆ ตามที่ได้รับมอบหมาย๓.๙.๕ ฝ่ายบริการสินค้าไปรษณีย์มีหน้าที่ความรับผิดชอบเกี่ยวกับการกำหนดนโยบายและแผนกลยุทธ์ของฝ่ายบริการสินค้าไปรษณีย์การวางระบบปฏิบัติการ การพัฒนาเทคโนโลยี การบริหารจัดการเกี่ยวกับคลังตราไปรษณียากรคลังสินค้าไปรษณีย์ คลังสินค้าที่ระลึก คลังเอกสารแบบพิมพ์บริการการเงินคลังสิ่งของ ใช้ในธุรกิจ และคลังสินค้าฝากขาย/เบ็ดเตล็ดรวมถึงการวางแผนและควบคุมคลังสินค้าในภาพรวมทั้งหมดของบริษัทดำเนินงานด้านการจัดสรร จัดส่งและการคงคลังสินค้า งานด้านการจัดทำระบบบัญชีและการตรวจสอบคลังสินค้าตลอดจนงานอื่น ๆ ตามที่ได้รับมอบหมาย๓.๙.๖ ฝ่ายเครื่องจักรและอุปกรณ์มีหน้าที่ความรับผิดชอบเกี่ยวกับการออกแบบและกำหนดรายละเอียดของอุปกรณ์เครื่องมือเครื่องใช้ในการปฏิบัติงานไปรษณีย์การผลิตและซ่อมสร้างอุปกรณ์ที่เกี่ยวกับการปฏิบัติงานไปรษณีย์การพิจารณาการก่อสร้าง ปรับปรุงต่อเติมและสำรวจกำหนดแบบอาคารที่ทำการที่เกี่ยวกับการปฏิบัติงานไปรษณีย์ ตลอดจนงานอื่น ๆตามที่ได้รับมอบหมาย๓.๙.๗ ฝ่ายจัดระบบศูนย์ไปรษณีย์มีหน้าที่ความรับผิดชอบเกี่ยวกับการกำหนดระบบการปฏิบัติงาน ระบบขนส่งระบบเทคโนโลยีสารสนเทศและการนำเครื่องมือเครื่องใช้ที่มีความเหมาะสมและทันสมัยมาใช้งานกับศูนย์ไปรษณีย์การวางแผนพัฒนาระบบงาน เครื่องมือเครื่องใช้วัสดุอุปกรณ์และกำหนดรูปแบบศูนย์ไปรษณีย์แต่ละแห่งให้เหมาะสมกับสภาพท้องที่การกำหนดเวลาทำการ วิเคราะห์ ความเหมาะสมเกี่ยวกับการเพิ่ม/ลดอัตรากำลังในเบื้องต้นก่อนส่งให้หน่วยงานที่เกี่ยวข้องพิจารณาการประสานงานการส่งต่อระหว่างศูนย์ไปรษณีย์กับเครือข่ายที่ทำการต่าง ๆการจัดทำสถิติข้อมูล ศึกษา วิเคราะห์ และติดตามผลให้เป็นไปตามแผนหรือนโยบายการให้คำแนะนำและสนับสนุนการใช้งานระบบ IPS แก่ศูนย์ไปรษณีย์ต่างๆ รวมทั้งควบคุมดูแลการปฏิบัติงานของศูนย์สนับสนุนและบริการอุปกรณ์ไปรษณีย์ตลอดจนงานอื่น ๆ ตามที่ได้รับมอบหมาย๓.๙.๘ ฝ่ายยานพาหนะขนส่งมีหน้าที่ความรับผิดชอบเกี่ยวกับการวางระบบงานและระเบียบปฏิบัติเกี่ยวกับยานพาหนะวางแผนเกี่ยวกับการจัดหา ให้บริการเกี่ยวกับยานพาหนะ ควบคุมการใช้งานการซ่อมบำรุงและรักษายานพาหนะรวมทั้งการให้ความช่วยเหลือแก่ผู้ปฏิบัติงานเมื่อเกิดอุบัติเหตุเนื่องจากการใช้ยานพาหนะในกิจการของบริษัทตลอดจนงานอื่น ๆ ตามที่ได้รับมอบหมาย๓.๑๐ สายงานปฏิบัติการนครหลวงมีหน้าที่ความรับผิดชอบเกี่ยวกับการให้บริการ รวมทั้งควบคุม ดูแลปรับปรุง และพัฒนาระบบปฏิบัติการให้มีประสิทธิภาพควบคุมดูแลการปฏิบัติงานของหน่วยงานต่าง ๆ ในเขตนครหลวง๓.๑๐.๑ สำนักงานไปรษณีย์นครหลวงเหนือมีหน้าที่ความรับผิดชอบเกี่ยวกับการบริหารกิจการ ดูแลด้าน ความปลอดภัยอาชีวอนามัยและสภาพแวดล้อมในการทำงาน การดำเนินงานเกี่ยวกับการจำหน่าย การรับฝากการส่งต่อ การนำจ่าย การให้บริการในท้องที่ที่รับผิดชอบ ควบคุมการใช้อาคารสถานที่ปฏิบัติงาน การใช้วัสดุอุปกรณ์ ตรวจสอบการให้บริการการปฏิบัติงานการเงินและการบัญชี การส่งเสริมการขาย ดูแลและประสานงานกับลูกค้าการประชาสัมพันธ์กิจการและบริการในท้องที่ที่รับผิดชอบการควบคุมคุณภาพการให้บริการการสอบสวนและแก้ไขข้อบกพร่องเกี่ยวกับการให้บริการและการดำเนินงานตามแผนงานนโยบายและกลยุทธ์ของบริษัท ศึกษาและเสนอแนะข้อมูลต่าง ๆ เพื่อประกอบการพิจารณากำหนดแผนงาน นโยบาย กลยุทธ์ ระบบงาน ระเบียบปฏิบัติและปรับปรุงบริการ ตลอดจนงานอื่น ๆ ตามที่ได้รับมอบหมาย โดยรับผิดชอบหน่วยงานต่าง ๆ (ยกเว้น ศูนย์ไปรษณีย์)ในสังกัดท้องที่ตอนเหนือของกรุงเทพมหานคร รวมทั้งจังหวัดนนทบุรีและปทุมธานี๓.๑๐.๒ สำนักงานไปรษณีย์นครหลวงใต้มีหน้าที่ความรับผิดชอบเกี่ยวกับการบริหารกิจการ ดูแลด้านความปลอดภัย อาชีวอนามัยและสภาพแวดล้อมในการทำงาน การดำเนินงานเกี่ยวกับการจำหน่ายการรับฝาก การส่งต่อ การนำจ่าย การให้บริการในท้องที่ที่รับผิดชอบควบคุมการใช้อาคาร สถานที่ปฏิบัติงาน การใช้วัสดุอุปกรณ์ ตรวจสอบการให้บริการการปฏิบัติงานการเงินและการบัญชี การส่งเสริมการขาย ดูแลและประสานงานกับลูกค้าการประชาสัมพันธ์กิจการและบริการในท้องที่ ที่รับผิดชอบการควบคุมคุณภาพการให้บริการการสอบสวนและแก้ไขข้อบกพร่องเกี่ยวกับการให้บริการและการดำเนินงานตามแผนงานนโยบายและกลยุทธ์ของบริษัท ศึกษาและเสนอแนะข้อมูลต่าง ๆ เพื่อประกอบการพิจารณากำหนดแผนงาน นโยบาย กลยุทธ์ ระบบงาน ระเบียบปฏิบัติและปรับปรุงบริการ ตลอดจนงานอื่น ๆ ตามที่ได้รับมอบหมาย โดยรับผิดชอบหน่วยงานต่าง ๆ (ยกเว้น ศูนย์ไปรษณีย์)ในสังกัดท้องที่ตอนใต้ของกรุงเทพมหานคร รวมทั้งจังหวัดสมุทรปราการ๓.๑๐.๓ สำนักงานศูนย์ไปรษณีย์นครหลวงมีหน้าที่ความรับผิดชอบเกี่ยวกับการควบคุมดูแลด้านความปลอดภัย อาชีวอนามัย และสภาพแวดล้อมในการทำงาน ให้การสนับสนุนเกี่ยวกับระบบการปฏิบัติงานของศูนย์ไปรษณีย์การประสานงานกับหน่วยงานส่วนกลางและส่วนภูมิภาคในเรื่องต่าง ๆที่เกี่ยวกับระบบการปฏิบัติงานของ ศูนย์ไปรษณีย์ ควบคุมการใช้วัสดุอุปกรณ์ยานพาหนะ อาคารสถานที่ ตรวจสอบการให้บริการ การปฏิบัติงานการเงินและการบัญชีการควบคุมคุณภาพการให้บริการ การสอบสวน และการแก้ไขข้อบกพร่องเกี่ยวกับการให้บริการและการดำเนินงานศูนย์ไปรษณีย์ในเขตกรุงเทพมหานครและปริมณฑลดำเนินงานตามแผนงาน นโยบาย กลยุทธ์ ระบบงาน ระเบียบปฏิบัติและปรับปรุงบริการตลอดจนงานอื่น ๆ ตามที่ได้รับมอบหมาย๓.๑๑ สายงานปฏิบัติการภูมิภาคมีหน้าที่ความรับผิดชอบเกี่ยวกับการให้บริการ รวมทั้งควบคุมดูแลปรับปรุง และพัฒนาระบบปฏิบัติการให้มีประสิทธิภาพ ควบคุม ดูแลการปฏิบัติงานของหน่วยงานต่าง ๆ ในส่วนภูมิภาค ทั่วประเทศ๓.๑๑.๑ ด้านปฏิบัติการภูมิภาค ๑มีหน้าที่ความรับผิดชอบเกี่ยวกับการให้บริการ รวมทั้งควบคุม ดูแลปรับปรุง และพัฒนาระบบปฏิบัติการ ให้มีประสิทธิภาพดูแลการปฏิบัติงานของหน่วยงานต่าง ๆ ของสำนักงานไปรษณีย์เขต ๑ สำนักงานไปรษณีย์เขต๒ สำนักงานไปรษณีย์เขต ๗ สำนักงานไปรษณีย์เขต ๘ และสำนักงานไปรษณีย์เขต ๙๓.๑๑.๒ ด้านปฏิบัติการภูมิภาค ๒มีหน้าที่ความรับผิดชอบเกี่ยวกับการให้บริการ รวมทั้งควบคุม ดูแลปรับปรุง และพัฒนาระบบปฏิบัติการให้มีประสิทธิภาพดูแลการปฏิบัติงานของหน่วยงานต่าง ๆ ของสำนักงานไปรษณีย์เขต ๓ สำนักงานไปรษณีย์เขต๔ สำนักงานไปรษณีย์เขต ๕ สำนักงานไปรษณีย์เขต ๖ และสำนักงานไปรษณีย์เขต ๑๐ สำนักงานไปรษณีย์เขต ๑ - ๑๐มีหน้าที่ความรับผิดชอบเกี่ยวกับการบริหารกิจการ ดูแลด้านความปลอดภัย อาชีวอนามัยและสภาพแวดล้อมในการทำงาน การดำเนินงานเกี่ยวกับการจำหน่ายการรับฝาก การส่งต่อ การนำจ่าย การให้บริการในท้องที่ที่รับผิดชอบควบคุมการใช้อาคาร สถานที่ปฏิบัติงาน การใช้ วัสดุอุปกรณ์ ตรวจสอบการให้บริการ การปฏิบัติงานการเงินและการบัญชีการส่งเสริมการขาย ดูแล และประสานงานกับลูกค้า การประชาสัมพันธ์กิจการและบริการในท้องที่ที่รับผิดชอบการควบคุมคุณภาพ การให้บริการการสอบสวนและแก้ไขข้อบกพร่องเกี่ยวกับการให้บริการและการดำเนินงานของศูนย์ไปรษณีย์และที่ทำการไปรษณีย์ในสังกัด ดำเนินงาน ตามแผนงาน นโยบายและกลยุทธ์ของบริษัทศึกษาและเสนอแนะ ข้อมูลต่าง ๆ เพื่อประกอบการพิจารณากำหนดแผนงาน นโยบาย กลยุทธ์ระบบงาน ระเบียบปฏิบัติและปรับปรุงบริการ ตลอดจนงานอื่น ๆตามที่ได้รับมอบหมายโดยรับผิดชอบจังหวัดต่าง ๆ ดังนี้สำนักงานไปรษณีย์เขต ๑ มี ๖ จังหวัด คือ พระนครศรีอยุธยา อ่างทองลพบุรี สิงห์บุรี ชัยนาท และสระบุรีสำนักงานไปรษณีย์เขต ๒ มี ๘ จังหวัด คือ ชลบุรี ฉะเชิงเทรา ระยองจันทบุรี นครนายก ตราดปราจีนบุรี และสระแก้วสำนักงานไปรษณีย์เขต ๓ มี ๕ จังหวัด คือ นครราชสีมา บุรีรัมย์สุรินทร์ชัยภูมิ และร้อยเอ็ดสำนักงานไปรษณีย์เขต ๔ มี ๘ จังหวัด คือ ขอนแก่น อุดรธานีกาฬสินธุ์มหาสารคาม หนองคายหนองบัวลำภู เลย และบึงกาฬสำนักงานไปรษณีย์เขต ๕ มี ๙ จังหวัด คือ เชียงใหม่ ลำปางแม่ฮ่องสอนลำพูน แพร่ น่าน เชียงรายอุตรดิตถ์ และพะเยาสำนักงานไปรษณีย์เขต ๖ มี ๘ จังหวัด คือ นครสวรรค์ พิษณุโลกสุโขทัยตาก กำแพงเพชร อุทัยธานีพิจิตร และเพชรบูรณ์สำนักงานไปรษณีย์เขต ๗ มี ๘ จังหวัด คือ ราชบุรี นครปฐมสุพรรณบุรีกาญจนบุรี เพชรบุรีประจวบคีรีขันธ์ สมุทรสงครามและสมุทรสาครสำนักงานไปรษณีย์เขต ๘ มี ๗ จังหวัด คือ นครศรีธรรมราช ภูเก็ตกระบี่สุราษฎร์ธานี ชุมพร ระนองและพังงาสำนักงานไปรษณีย์เขต ๙ มี ๗ จังหวัด คือ สงขลา ยะลา ตรัง สตูลนราธิวาส พัทลุง และปัตตานีสำนักงานไปรษณีย์เขต ๑๐ มี ๗ จังหวัดคือ อุบลราชธานี ศรีสะเกษยโสธร สกลนคร มุกดาหารนครพนม และอำนาจเจริญข้อ ๔ สถานที่ติดต่อเพื่อขอรับข้อมูลข่าวสารของบริษัท ไปรษณีย์ไทย จำกัด ศูนย์ข้อมูลข่าวสารบริษัท ไปรษณีย์ไทย จำกัด ชั้น ๑ อาคารบริหารสำนักงานใหญ่ บริษัท ไปรษณีย์ไทย จำกัด เลขที่ ๑๑๑ ถนนแจ้งวัฒนะ แขวงทุ่งสองห้องเขตหลักสี่ กรุงเทพฯ ๑๐๒๑๐-๐๒๙๙โทรศัพท์ ๐๒-๘๓๑-๓๖๔๒โทรสาร ๐๒-๘๓๑-๓๒๑๘เว็บไซต์ .thประกาศณ วันที่ ๑ ตุลาคม พ.ศ. ๒๕๕๘สมร เทิดธรรมพิบูลรองกรรมการผู้จัดการใหญ่อาวุโสรักษาการในตำแหน่งกรรมการผู้จัดการใหญ่ปริยานุช/จัดทำ๑๖ พฤศจิกายน๒๕๕๘ปุณิกา/ตรวจ๑๔ ธันวาคม๒๕๕๘[๑] ราชกิจจานุเบกษาเล่ม ๑๓๒/ตอนที่ ๑๒๐ ง/หน้า ๔๒/๑๒ พฤศจิกายน ๒๕๕๘